# Uporabniški priročnik

# Osebni računalnik VAIO Duo 13SVD1321

Natisni

## Kaj naj naredim, če na zaslonu ni slike, ko pritisnem gumb za napajanje?

- Preverite, ali sta svetlost in kontrast ustrezno nastavljena.

- Za izhod zaslona lahko izberete zunanji zaslon.

  Večkrat pritisnite tipki Fn+F7, da izberete želeni zaslon, in nato pritisnite tipko Enter.

- Če uporabljate zunanji zaslon, preverite, ali je priključen na električno vtičnico in ali je vklopljen. Preverite, ali sta svetlost in kontrast ustrezno nastavljena.

  Informacije o spreminjanju nastavitev najdete v priročniku, ki je bil priložen zaslonu.

- Če želite zapreti okno programa, večkrat pritisnite tipki Alt+F4.

  Morda je prišlo do napake programa.

- Počakajte nekaj trenutkov. Če zaslon vseeno ostane prazen, znova zaženite računalnik VAIO po spodnjih navodilih v prikazanem vrstnem redu. Pri teh postopkih lahko poškodujete delovni podatki.

  - Izključite vse zunanje naprave, na primer tiskalnik ali napravo USB, in prekinite morebitno povezavo med računalnikom VAIO in omrežjem.

  - Pritisnite gumb(Napajanje (Power)) in ga držite več kot štiri sekunde ter se prepričajte, da je računalnik VAIO izklopljen. Nato znova vklopite računalnik.

- Če težave ne odpravite, ponastavite akumulator.

  Pritisnite gumb(Napajanje (Power)) in ga držite več kot štiri sekunde. Izključite vse kable, priključene na računalnik VAIO, na primer napajalnik, in nato s tankim in ravnim predmetom (npr. sponko za papir) pritisnite gumb za izklop akumulatorja in ga držite od tri do pet sekund.

  Počakajte približno pet minut in nato ponovno priključite vse kable ter vklopite računalnik.

- Če računalnik VAIO prenesete iz hladnega v toplo okolje ali če ga uporabljate v okolju z visoko vlažnostjo, se lahko v računalniku kondenzira vlaga.

  V takem primeru počakajte vsaj eno uro, preden vklopite računalnik.

  Računalnika ne uporabljajte v okolju z visoko vlažnostjo (relativna vlažnost več kot 80 %), saj lahko pride do okvare.

Na vrh strani