# Uporabniški priročnik

# Osebni računalnik VAIO Duo 13SVD1321

Natisni

## Formatiranje kartice »Memory Stick«

Kartica »Memory Stick« je privzeto formatirana v posebni obliki zapisa FAT in pripravljena za uporabo.

Pri formatiranju nosilca podatkov se prepričajte, da uporabljate napravo, ki je zasnovana za formatiranje nosilcev podatkov in podpira kartico »Memory Stick«.

Če želite nosilec podatkov znova formatirati z računalnikom VAIO, upoštevajte ta navodila.

#### Opomba

- Če formatirate kartico »Memory Stick«, izbrišete vse podatke, ki so shranjeni na nosilcu podatkov. Če želite obdržati pomembne podatke, jih varnostno kopirajte.

- Med formatiranjem ne odstranjujte kartice »Memory Stick« iz reže, saj lahko poškodujete kartico.

1. Poiščite režo za kartico »Memory Stick«.
2. Pazljivo potisnite kartico »Memory Stick« v režo, da se zaskoči na mestu.

   Dodatne informacije najdete v poglavju Vstavljanje kartice »Memory Stick«.

3. Odprite okno Računalnik (Computer).

   Informacije o odpiranju okna Računalnik (Computer) najdete v poglavju Iskanje/zagon Programi (Apps), Nastavitve (Settings) ali Datoteke (Files).

4. Z desno tipko miške kliknite ikono kartice »Memory Stick« in izberite Formatiraj (Format).
5. Izberite Obnovi privzete nastavitve naprave (Restore device defaults).

   Velikost dodelitvene enote in datotečnega sistema se spremeni na privzete nastavitve. (Na spustnem seznamu Datotečni sistem (File system) ne izberite možnosti NTFS, saj lahko poškodujete kartico.)

   Formatiranje bo dokončano hitreje, če v razdelku Možnosti formatiranja (Format options) izberete Hitro formatiranje (Quick Format).

6. Izberite Začetno (Start).

   Upoštevajte navodila na zaslonu.

#### Namig

- V režo za kartico »Memory Stick« na računalniku lahko vstavite tudi pomnilniško kartico SD.

- Formatiranje kartice »Memory Stick« lahko traja dalj časa, kar je odvisno od vrste nosilca podatkov.

Na vrh strani

### Sorodne teme

- O kartici »Memory Stick«
- Združljiva kartica »Memory Stick«
- Vstavljanje kartice »Memory Stick«
- Odstranjevanje kartice »Memory Stick«
- Opombe o uporabi kartice »Memory Stick«

Na vrh strani