# Uporabniški priročnik

# Osebni računalnik VAIO Duo 13SVD1321

Natisni

## Kaj naj naredim, če računalnik VAIO ne more vzpostaviti brezžične povezave WAN?

- Preverite, ali je akumulator napolnjen.

- Pri svojem telekomunikacijskem operaterju preverite, ali so za kartico micro SIM omogočeni in aktivirani podatki 3G ali LTE. Pri vstavljanju kartice micro SIM upoštevajte navodila v poglavju Vstavljanje kartice micro SIM (modeli z brezžično povezavo WAN).

- Preverite, ali je na območju na voljo ustrezna pokritost z mobilnim signalom. Pri svojem ponudniku storitev se pozanimajte glede dodatne pokritosti na svojem območju.

- Preverite, ali je na zaslonu Nastavitve (PC settings) možnost Način v letalu (Airplane mode) nastavljena na Izklopljeno (Off).

- Preverite, ali je na zaslonu Nastavitve (PC settings) nastavitev Mob. širokopas. Povezava (Mobile Broadband) v razdelku Brezžične naprave (Wireless devices) nastavljena na Vklopljeno (On).

- Preverite, ali je ime dostopne točke (APN) v programu za upravljanje povezav pravilno konfigurirano. V nasprotnem primeru se obrnite na svojega telekomunikacijskega operaterja, kjer boste dobili pravo ime dostopne točke. Več informacij najdete v datoteki s pomočjo, priloženi programu.

- Preverite, ali je program za upravljanje povezav uspešno zaznal brezžični modem WAN (WWAN). Program bo morda brezžični modem WAN zaznal šele čez nekaj časa.

#### Namig

- Več informacij o funkciji brezžične povezave WAN najdete na spletnem mestu s podporo za računalnik VAIO.

Na vrh strani