# Uporabniški priročnik

# Osebni računalnik VAIO Duo 13SVD1321

Natisni

## Opombe o uporabi kartice »Memory Stick«

Pred uporabo kartice »Memory Stick« preberite spodnje previdnostne ukrepe za pravilno uporabo.

- Kartico »Memory Stick« hranite zunaj dosega otrok, saj obstaja nevarnost, da jo pogoltnejo.

- Priključka kartice »Memory Stick« se ne dotikajte s prsti ali kovinskimi predmeti.

- Kartica »Memory Stick« je sestavljena iz občutljivih elektronskih komponent. Varujte jo pred udarci, upogibanjem in padci.

- Ne razstavljajte in ne spreminjajte kartice »Memory Stick«.

- Ne zmočite kartice »Memory Stick«.

- Ne shranjujte je na mestu, ki je izpostavljeno:

  - izjemno visokim temperaturam (na primer v avtu, ki ga pustite na soncu)

  - neposredni sončni svetlobi

  - visoki vlažnosti ali jedkim snovem

  - čezmernim količinam prahu

- Uporabljajte kartice »Memory Stick« in adapterje, združljive s standardi, ki jih podpira računalnik VAIO. Nezdružljive kartice in prilagojevalniki se lahko zataknejo v reži in poškodujejo računalnik.

- Na kartico »Memory Stick«, ki je zaščitena pred pisanjem, ni mogoče zapisovati podatkov.

- Priporočamo, da pomembne podatke varnostno kopirate.

- Shranjeni podatki se lahko izgubijo ali poškodujejo, če:

  - odstranite kartico »Memory Stick« ali izklopite računalnik VAIO, medtem med branjem podatkov s kartice »Memory Stick« ali zapisovanjem podatkov nanjo.

  - kartico »Memory Stick« uporabljate na mestu, kjer lahko njeno delovanje ovira statična elektrika ali električni šum.

- Kartico »Memory Stick« prenašajte v ustreznem etuiju, da preprečite nastajanje statične elektrike.

- Pred uporabo kartice »Memory Stick« v napravi, ki ni računalnik (na primer v digitalnem fotoaparatu ali prenosnem predvajalniku glasbe), formatirajte kartico »Memory Stick« s to napravo.

  Nekatere naprave morda ne podpirajo datotečnega sistema za računalnike, zato se v njih prikaže sporočilo s priporočilom, da formatirajte kartico »Memory Stick«. V takem primeru podatke s kartice »Memory Stick« kopirajte v računalnik VAIO in formatirajte kartico »Memory Stick« s to napravo. Ko formatirate kartico »Memory Stick«, izbrišete vse podatke na njej.

  Več informacij najdete v priročniku, ki ste ga dobili skupaj z napravo.

- V režo za kartico »Memory Stick« ne vstavljajte drugih predmetov.

- Režo za kartico »Memory Stick« lahko uporabljate samo za branje podprtih kartic »Memory Stick« ali zapisovanje nanje in za noben drug namen.

### Opombe o uporabi kartice »Memory Stick Duo«

Pri uporabi kartic »Memory Stick Duo« ne uporabljajte pisala z ostro konico za pisanje na nalepke, prilepljene na kartico »Memory Stick Duo«. Preveliki pritiski na kartico lahko poškodujejo notranje dele kartice.

### Opombe o uporabi kartice »Memory Stick Micro«

- Preden uporabite kartico »Memory Stick Micro« (»M2«), je ne pozabite vstaviti v prilagojevalnik »M2« Duo. Če kartico vstavite neposredno v režo za kartico »Memory Stick Duo« brez prilagojevalnika, je morda ne boste mogli odstraniti iz reže.

- Prilagojevalnika »Memory Stick Micro« in »M2« Duo hranite zunaj dosega otrok, saj obstaja nevarnost, da ju pogoltnejo.

Na vrh strani

### Sorodne teme

- O kartici »Memory Stick«
- Združljiva kartica »Memory Stick«
- Vstavljanje kartice »Memory Stick«
- Odstranjevanje kartice »Memory Stick«
- Formatiranje kartice »Memory Stick«

Na vrh strani